**БЕЙРЕЗИДЕНТТЕРГЕ САЛЫҚ САЛУ ЖӨНІНДЕГІ**

**«АТАМЕКЕН» ҰКП АНЫҚТАМАСЫ**

***1. «РОЯЛТИ» ҰҒЫМЫ***

***1) бағдарламалық жасақтама бойынша***

Құқық қолдану практикасы бүгінгі күні салық органдарының бағдарламалық жасақтамамен (БЖ) байланысты кез-келген төлемдерді роялти ретінде тануын куәландырады: роялти болып табылатын (а) авторлық құқықтың өзі үшін төлемдерді де, роялти болып табылмайтын (б) түпкі пайдаланушы алатын БЖ үшін, (в) БЖ жаңарту/модификациялау/техникалық қолдау үшін төлемдерді де, сондай-ақ (г) осындай БЖ арқылы ақпарат және басқа да жұмыстар, қызметтер (мысалы, оқыту, ақпараттық арналарға жазылу және т.б.) үшін төлемдер.

Салық кодексінің жобасында осы *көпжылдық мәселенің шешімі тек ішінара ғана көрініс тапты*.

ЭЫДҰ мен БҰҰ-ның түсіндірмелеріне сәйкес, БЖ-ға меншік құқығын беру үшін; жеке және коммерциялық мақсаттар үшін БЖ сатып алу үшін; осындай БЖ-ға сатудан кейінгі кепілдік және техникалық қызмет көрсету үшін; тараптардың бірі екінші тарабына жұмысты орындау бойынша өзінің кәсіби білімі мен тәжірибесін қолданатын қызметтер көрсету үшін төлемдер «роялти» ретінде қарастырылмайтынын атап өткен жөн.

Қазіргі уақытта пандемия нәтижесінде көптеген бизнес-процестер асылында түрлі БЖ қолданатын онлайн режимге көшкен кезде және экономика цифрландыру деңгейі тауарларды, жұмыстарды, қызметтерді өндірудегі бағдарламалық жасақтаманы пайдаланудың 100% дерлік деңгейінде қамтамасыз етеді, жүйелік мәселені шешуімен кешіктіру инновациялық технологиялық өнімдерді пайдалануға кедергі болып табылады.

Баяндалғанды ескере отырып, жоғарыда көрсетілген роялти ретінде танылмайтын (б), (в), (г) түрлері төлемдерді (а) түрінен нақты ажырату бөлігінде ЭЫДҰ түсіндірмелеріне сәйкес келтіру үшін *«роялтидің» бұрын қолданыста болған (2018-2019 ж.ж.) анықтамасын қалпына келтіру қажет*.

***2) хостинг қызметтері бойынша***

Салық конвенцияларының, ЭЫДҰ мен БҰҰ түсіндірмелерінің ережелеріне сәйкес, төлемдер авторлық құқықты немесе бағдарламалық жасақтаманы пайдаланумен байланысты болған жағдайда ғана роялти ретінде жарамды болуы мүмкін.

Хостинг – бұл интернетке тұрақты қосылған серверде ақпаратты орналастыру үшін ресурстармен қамтамасыз ету қызметі. Осылайша, хостинг кезінде авторлық құқықты беру немесе зияткерлік меншікті пайдалану болмайды, бірақ инфрақұрылымды (серверлік жабдықты) сақтау және оған қол жеткізу бойынша қызметтер көрсетіледі.

Халықаралық тәжірибе серверлік жабдықта физикалық кеңістікті қамтамасыз ету немесе техникалық инфрақұрылымға қол жеткізу үшін төлемдер роялтиге жатпайтындығын растайды.

Даулы жағдайлардың, сондай-ақ осындай норма енгізілген жағдайда технологиялық компаниялар үшін Қазақстанның тартымдылығының төмендеу тәуекелдерін ескере отырып, мұндай жабдықта орын беруді (хостингті) қоса алғанда, серверлік жабдықты пайдалануды «роялти» ұғымынан алып тастау қажет.

***2. БАЙЛАНЫСТЫ ЖОБАЛАР***

Салық кодексінің жобасы ҚР-да бейрезиденттің тұрақты мекемесінің бар-жоғын анықтау үшін «*ұқсас жобалар*» жаңа терминін енгізу арқылы «байланысты жобалар» ұғымы кеңейтіледі.

Бұл ретте, бұл терминнің нақты критерийлері жоқ және «ұқсас» деген анықтаманы қолданады, бұл жағдай субъективті түсіндірілуіне, құқықтық белгісіздігіне және тиісінше Қазақстан жасасқан қосарланған салық салуды болдырмау туралы халықаралық шарттардың іс жүзінде қолданылмауына әкеп соғады.

Қазіргі уақытта салық төлеушілер ақпараттың жетіспеушілігінен байланысты жобалар ретінде өзара байланысты және өзара тәуелді келісімшарттарды (шарттарды) орнатуда қиындықтарға тап болды. Жаңа терминді енгізу арқылы бұл мәселе шешілмейді, салық төлеушілердің қателіктері мен салық органдарының әкімшілік қысымын арттырып тек нашарлатады.

Сонымен қатар, БҰҰ түсіндірмелерінде «ұқсас келісімшарттар» ұғымы анықталмаған, ал ЭЫДҰ түсіндірмелерінде «байланысты жобалар» термині қолданылады, олардың ұқсастығына емес, коммерциялық және географиялық байланыстылығына баса назар аударылады. Яғни, қызметтердің сипаты немесе олардың мазмұны бойынша келісімшарттардың ұқсастығы, коммерциялық немесе логикалық өзара байланыс болмаған жағдайда, оларды біріктіруге негіз болып табылмайды.

Осыған байланысты «ұқсас жобалар» жаңа терминін алып тастау қажет деп санаймыз.